ทำให้ลูกแมวหย่านม เตรียมตัวที่จะทำให้ลูกแมวหย่านม
ในตอนแรก ลูกแมวของคุณจำเป็นต้องกินนม 4-5 มื้อต่อวัน ให้มันกินนมประมาณ 1/3 ถ้วยและกินอาหารลูกแมวในแต่ละมื้อ มันสามารถอยู่ได้โดยไม่กินอาหารในตอนกลางคืน แต่ถ้าคุณได้ยินว่ามันส่งเสียงร้อง ก็ให้อาหารมันเพิ่มขึ้นก่อนที่จะไปนอนก็ได้ ถ้าคุณมีลูกแมวแรกเกิดที่พลัดพรากจากแม่ของมัน คุณสามารถเลียนแบบการดูดนมของลูกแมวเหมือนกับแม่แมวที่ให้นมลูกตามธรรมชาติโดยใช้วิธีป้อนนมมันโดยใช้หลอดยาหยอดตา เติมหลอดยาหยอดตาด้วยนมที่คุณซื้อมา จับลูกแมวให้แน่นและค่อยๆ หยดนมสองสามหยดลงไปในปากของลูกแมวในแต่ละครั้ง อีกทางเลือกหนึ่ง บางคนอาจจะจุ่มนิ้วลงไปในนมและให้ลูกแมวเลียที่นิ้ว นี่อาจจะเป็นขั้นตอนที่ยากสำหรับลูกแมว ถ้ามันคุ้นเคยกับการดูดนมแม่ของมัน มันจะพบว่าการกินนมจากชามนั้นค่อนข้างแปลก ค่อยๆ ทำให้ลูกแมวเห็นว่านมอยู่ตรงไหน จุ่มนิ้วลงไปในชามแล้วยื่นให้ลูกแมวดู สุดท้ายแล้วมันจะเข้าใจเองเพราะมันจำกลิ่นได้แล้วมันก็จะเริ่มสนใจ อย่ากดหัวของลูกแมวไปในชาม การทำเช่นนั้นจะทำให้มันหายใจเอานมเข้าไป ซึ่งจะมีปัญหาที่ปอดได้ ถ้าในตอนแรกนั้นลูกแมวดูลังเล ให้กลับไปใช้ดรอปเปอร์หรือให้มันกินนมแม่ตามเดิม อย่างไรก็ตาม เมื่อถึงเวลาที่ลูกแมวต้องกินนม ให้ฝึกมันให้เริ่มกินนมจากชามก่อนทุกครั้งเพื่อกระตุ้นให้ลูกแมวกินนมจากชาม เมื่อลูกแมวคุ้นเคยกับการเลียนมจากชามแล้ว ให้ลูกแมวกินอาหารและนมผสมกัน ในการทำอาหารสูตรลูกแมวให้มีเนื้อเละๆ นั้น ให้ผสมอาหารลูกแมวคุณภาพดีที่บดแล้วกับนม ความละเอียดของอาหารในตอนแรกนั้นควรจะละเอียดประมาณข้าวโอ๊ต หลายคนใช้เครื่องปั่นอาหารเพื่อผสมอาหารแมวกับนม คุณสามารถทำให้ลูกแมวคุ้นเคยกับอาหารแบบนี้และอาหารแบบกึ่งแห้งอื่นๆ ในช่วง 5-6 สัปดาห์ หยุดให้อาหารที่ผสมกับนมและให้อาหารลูกแมวแบบกึ่งแห้งแทน เมื่อคุณเปลี่ยนมาให้อาหารลูกแมวแบบกึ่งแห้ง ขอให้แน่ใจว่าคุณได้หาชามน้ำแยกออกมาให้มัน  ในการทำให้กระบวนการหย่านมสิ้นสุด มันควรจะทานอาหารกึ่งแห้งน้อยลงเรื่อยๆ จนกว่ามันจะยอมกินอาหารแบบแห้งไม่ต้องทำอะไรเลย ควรวางชามน้ำข้างๆ ชามอาหารเสมอ  ขอให้แน่ใจว่าลูกแมวมีโอกาสที่จะกินอาหารประมาณ 4 ครั้งต่อวันจนกว่ามันจะอายุ 6 เดือน เมื่อถึงเวลานั้นให้ปรับให้มันกินอาหารแค่ 2 มื้อก็ได้  พูดคุยกับสัตวแพทย์เกี่ยวกับวิธีการให้อาหารลูกแมว สัตวแพทย์บางคนสนับสนุนให้ใช้วิธี "Ad lib" หรือ "การมีอาหารให้ลูกแมวกินตลอดเวลา (Free feeding method)" ผู้ที่สนับสนุนวิธีนี้ถกเถียงว่ามันเหมาะกับลูกแมวที่จุกจิกและลูกแมวที่ไม่กินอาหารตรงเวลา โดยปกติแล้วถ้ามันทำให้ลูกแมวของคุณดูมีความสุขขึ้น ก็ให้ทำตามนั้นก็ได้ แต่ถ้าลูกแมวกลายเป็นแมวที่มีน้ำหนักเกิน คุณอาจจะลองจัดเวลาการให้อาหารเพื่อลดปริมาณอาหารที่มันกินต่อวัน กระบวนการหย่านมจะเริ่มขึ้นเมื่อลูกแมวอายุประมาณ 4 สัปดาห์ สำหรับลูกแมวส่วนใหญ่แล้ว กระบวนการนี้มักจะสิ้นสุดลงเมื่อมันมีอายุ 8-10 สัปดาห์ เมื่อลูกแมวสามารถลืมตาขึ้นมาได้ มันจะสามารถมองเห็นและเดินได้อย่างมั่นคง คุณก็สามารถเริ่มกระบวนการหย่านมได้ ในช่วงที่ลูกแมวอายุ 10-14 วัน หูและดวงตาของลูกแมวจะเปิดออก และเมื่อมันมีอายุ 2-3 สัปดาห์มันจะเริ่มยืนขึ้นและก้าวเดินโซเซ ในช่วงนี้จะเป็นการสร้างกล้ามเนื้อของลูกแมวและเป็นการหัดเดิน อย่างไรก็ตาม ในช่วงเวลานี้ มันยังคงต้องการสารอาหารที่อยู่ในน้ำนมแม่แมวอยู่ เมื่อแม่แมวเห็นว่าพวกลูกแมวสามารถเดินได้แล้ว มันก็จะเริ่มกระบวนการหย่านมเองด้วยสัญชาตญาณ เมื่อคุณจะเริ่มกระบวนการหย่านมลูกแมว คุณจะต้องซื้อนมสูตรทดแทนสำหรับลูกแมวเพื่อใช้แทนนมแม่แมว นมชนิดนี้มีคุณค่าทางสารอาหารและมีรสชาติที่เหมือนนมแม่แมว คุณอาจจะต้องแน่ใจว่าได้ซื้ออาหารแมวคุณภาพดีมาด้วย ซึ่งคุณก็จะค่อยๆ ทำให้ลูกแมวคุ้นชินกับอาหารชนิดนี้ สิ่งที่สำคัญที่สุดก็คือเนื้อสัตว์ที่อยู่ในอาหารลูกแมวจะต้องเป็นรายชื่อส่วนผสมที่อยู่เป็นอันดับแรก นี่จะหมายความว่าอาหารนั้นมีโปรตีนอยู่ในเปอร์เซนต์สูงซึ่งลูกแมวที่กำลังเติบโตจำเป็นต้องได้รับเพื่อให้มีสุขภาพดี อย่าให้ลูกแมวกินนมวัว นววัวไม่ใช่นมที่เหมาะสมที่จะมาแทนนมแมวได้เพราะว่ากระเพาะลูกแมวย่อยนมวัวไม่ได้และลูกแมวจะท้องเสีย ชามพลาสติกหรือเซรามิกใช้ได้ดีทั้งคู่ ขอให้แน่ใจว่าลูกแมวสามารถก้มลงไปใที่ก้นของชามได้ ลูกแมวจะกินนมและอาหารอื่นๆ ได้ง่ายขึ้นถ้ามันสามารถก้มลงไปเลียนมในชามได้ง่าย ลูกแมวก็เหมือนเด็กๆ ที่จะเรียนรู้จากการสังเกต ลูกแมวจะสังเกตว่าแม่ของมันกินอาหาร ใช้กระบะทราย และเล่นกันอย่างไร มันจะทำตามพฤติกรรมเหล่านี้ ถ้าแม่แมวและลูกแมวอยู่ด้วยกัน ให้มันอยู่ด้วยกันให้นานที่สุดหรืออย่างน้อยจนกระทั่งลูกแมวอายุ 10 อาทิตย์ พวกมันจะแยกออกจากกันเองโดยธรรมชาติเมื่อเวลาผ่านไป  หากจะแยกพวกมันออกจากกันเป็นเวลาแค่ไม่กี่ชั่วโมงต่อวันในช่วงสัปดาห์ที่ 4 ก็สามารถทำได้ ขอให้แน่ใจว่าลูกแมวมีกระบะทราย ชามอาหาร และชามน้ำ เป็นของมันเอง สุดท้ายแล้วลูกแมวก็จะดูแลตัวเองได้มากขึ้นและเลือกที่จะอยู่ห่างจากแม่แมวเองด้วยความเต็มใจ  อย่ากังวลถ้าลูกแมวของคุณเป็นลูกแมวกำพร้า ลูกแมวนั้นมีสัญชาตญาณรุนแรงในเรื่องการดูแลปกป้องตนเอง มันจะคิดออกถึงวิธีที่จะกินอาหารเองแม้ว่ามันจะไม่มีแม่ก็ตาม คนส่วนใหญ่ที่เลี้ยงลูกแมวกำพร้าเลือกที่จะหย่านมลูกแมวโดยให้ลูกแมวกินอาหารแบบแห้งเมื่อลูกแมวมีอายุประมาณสัปดาห์ที่ 4 หรือมากกว่านั้น ณ ช่วงเวลานั้น กระเพาะของลูกแมวได้พัฒนาจนมันสามารถกินอาหารแบบแห้งได้แล้ว มันเพียงแค่ต้องเรียนรู้การกินอาหารเท่านั้น
ให้ลูกแมวกินนมที่คุณซื้อมา. ทำให้ลูกแมวคุ้นเคยกับการกินนมจากชาม. แนะนำให้ลูกแมวรู้จักกับอาหาร. เปลี่ยนไปทานอาหารแบบแห้งในช่วง 8-10 สัปดาห์. ระบุว่าเมื่อไหร่ที่จะทำให้ลูกแมวหย่านมได้. ซื้ออาหารและนมที่จำเป็น. ซื้อชามน้ำและชามอาหารแบบตื้นๆ. อย่าพาลูกแมวออกมาจากแม่แมวอย่างทันทีทันใด.
https://www.wikihow.com/Wean-Kittens https://www.wikihow.com/Wean-Kittens
Weaning Your Kitten Preparing to Wean a Kitten